| ***Tieghemella africana*** |
| --- |
| Apsaugos būklė |
| Nykstantys (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Eilė: | Erikiečiai  *( Ericales)* |
| Šeima: | Sapotiniai  *( Sapotaceae)* |
| Pošeimis: | *Sapotoideae*  *( Sapotoideae)* |
| Gentis: | Makoras  *( Tieghemella)* |
| Rūšis: | Afrikinis makoras  *( Tieghemella africana)* |

 |
| Binomas |
| ***Tieghemella africana***Pierre, 1890 |
| **Sinonimai** |
| * *Baillonella africana* (Pierre) Baehni, 1965
* *Dumoria africana* (Pierre) Dubard, 1915
* *Lecomtedoxa vazii* Dubard, 1915
* *Mimusops africana* (Pierre) Lecomte (1921)
* *Tieghemella jollyana* Pierre, 1893
 |

**Afrikinis makoras** (*Tieghemella africana*) – magnolijūnų (*Magnoliophyta*) skyriaus, sapotinių (*Sapotaceae*) šeimos lapuočių medžių rūšis.

Afrikinis makoras morfologiškai labai artima rūšis vyšniniam makorui (*Tieghemella heckelii*), kurios yra vienintelės rūšys makorų (*Tieghemella*) gentyje. Tuo pačiu, abiems makorų rūšims yra artimiausios mėklainių (*Mimusops*) genties rūšys.

Paplitimas
----------

Nykstanti rūšis. Afrikinių makorų savaiminės ir pagrindinės augavietės yra Centrinėje Afrikoje, ypač jos vakarinėje dalyje atogrąžų klimato zonoje – Kamerūne, Pusiaujo Gvinėjoje, Gabone, Kongo Respublikoje, Kongo Demokratinėje Respublikoje, taip pat auga Vakarų Afrikos pietų dalyje – Dramblio Kaulo Kranto pietuose.

Augavietės
----------

Afrikiniai makorai dažniausiai viršutinės miško ardų dalies – miško skliauto medžiai. Jie dažniausiai aptinkami visžalėse drėgnųjų atogrąžų miškų sengirėse.

Apibūdinimas
------------

Aukštų ir stambių medžių rūšis, paprastai užauganti iki 55 m aukščio. Kamienas cilindriškas, tiesus. Kamieno skersmuo paprastai siekia 130 cm, kartais net iki 300 cm. Iki 30 m aukščio kamienas bešakis.

Lapkočiai 1,5–3,5 cm ilgio, liekni. Lapai nuo elipsės iki pailgos ovalios formos, 8–16 cm ilgio ir 4–7 cm pločio, apačioje smailėjantys, viršūnė suapvalėjusi arba bukiai smaili, su visais arba šiek tiek banguotais kraštais.

Panaudojimas
------------

Afrikinio makoro mediena parduodama pavadinimu *‘douka’*, bet dažnai ir kaip *‘makore’* arba anglišku pavadinimu – *‘cherry mahogany’* dažnai net neatskiriant nuo kitos makorų (*Tieghemella*) genties rūšies – vyšninio makoro (*Tieghemella heckelii*).

Eksportas iš Gabono buvo padidėjęs nuo 15 600 m³ 1997 m. iki 36 000 m³ 2001 m. tačiau 2003 m. buvo vėl sumažėjęs iki 25 000 m³. Eksportas iš Kamerūno buvo daug mažesnis: 2003 m. – 390 m³. 1994 m. pjautinės *‘douka’* medienos iš Gabono kaina buvo 93 JAV doleriai už m³.

Mediena naudojama baldams, išorinėms ir vidinėms konstrukcijoms, grindims, durims, transporto priemonių rėmams, sporto prekėms, geležinkelio pabėgiams, laivų statybai, tekinimui ir skulptūroms gaminti, taip pat iš jos gaminama gera ir dekoratyvinė fanera naudojama apdailai ir puošybai.

Sėklų branduoliuose gausu valgomųjų riebalų, kurie plačiai naudojami kaip kepimo ar prieskonių aliejus. Gabone riebalai išoriškai naudojami reumatui gydyti.

Rūšies vietiniai pavadinimai
----------------------------

Rūšies natūralaus paplitimo zonoje – Gabone, Pusiaujo Gvinėjoje vadinama *douka, okolla*, Gabone dar ir *ukola*, o kur gerokai retesnė – Dramblio Kaulo Krante vadinama *makore*. Ganoje – *abaku* ir *baku*.

Taip pat skaitykite
-------------------

* Afrikos medžių aukščiausios rūšys

Šaltiniai
---------

1. ↑   „IUCN Red List - Tieghemella africana". IUCN Red list. Nuoroda tikrinta 01 January 1998.
2. ↑  theplantlist.org / *Tieghemella africana* Pierre
3. 1 2 3 4 5 6  prota4u.org / Tieghemella africana Pierre Archyvuota kopija 2022-07-23 iš Wayback Machine projekto.
4. ↑  africanplantdatabase.ch / *Tieghemella africana* Pierre
5. 1 2 3  tropicaltimber.info / MAKORé (Tieghemella africana)

Nuorodos
--------

* plantnet-project.org / *Tieghemella africana*

|  |  |
| --- | --- |
|  | **Vikiteka: Afrikinis makoras** – vaizdinė ir garsinė medžiaga  |

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |